
R A P O R T

asupra proiectului de Lege privind protecţia drepturilor salariaţilor în cazul transferului întreprinderii, al unităţii sau al unor părţi ale acestora
1. În conformitate cu prevederile art.89 şi 108 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege privind protecţia drepturilor salariaţilor în cazul transferului întreprinderii, al unităţii sau al unor părţi ale acestora, trimis cu adresa nr. PL.X 665 din 21 decembrie 2005.

La întocmirea prezentului raport, Comisia a avut în vedere avizele Consiliului Legislativ (nr. 1509/26.10.2005 – favorabil),   Consiliului Economic şi Social (nr.2001/17.11.2005 favorabil) şi cele primite de la următoarele comisii: 
· Comisia pentru politică economică, reformă şi privatizare (nr.17/07.02.2006 favorabil)
· Comisia juridică, de disciplină şi imunităţi (nr.1145/07.02.2006 favorabil)
· Comisia pentru industrii şi servicii (nr.246/09.02.2006 favorabil).
Proiectul de lege are ca obiect de reglementare protecţia drepturilor salariaţilor în cazul transferului întreprinderii, al unităţii sau al unor părţi ale acestora, constituind una din măsurile cuprinse în Programul legislativ prioritar pentru integrarea în Uniunea Europeană.
Comisia propune Plenului Camerei Deputaţilor aprobarea proiectului de lege întrucât este necesară armonizarea legislaţiei naţionale cu aquis-ul comunitar, având în vedere îndeplinirea angajamentelor asumate de România în cadrul negocierilor privind Capitolul 13 – Ocupare şi Politici Sociale.
2. Proiectul de lege face parte din categoria legilor organice, conform prevederilor art.73 alin.(3) lit.p) din Constituţia României, republicată.

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor:

a) din partea Guvernului: d-l Cătălin Dănilă – Secretar de Stat, Ministerul Muncii, Solidarităţii Sociale şi Familiei 
b) invitaţi: d-na Camelia Cărbunaru – Director, d-na Cristina Stroe – Inspector, d-na Cecilia Sebe – Expert.
4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

5. Proiectul de lege a fost respins de Senat în şedinţa din 15 decembrie 2005.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, Camera Deputaţilor este Cameră decizională.


În urma dezbaterilor în şedinţele din 8 şi 15 februarie 2006, Comisia propune admiterea cu modificări a proiectului de lege.

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	0
	1
	2
	3

	1
	Titlul legii

Lege privind protectia drepturilor salariaţilor în cazul transferului întreprinderii, al unităţii sau al unor părţi ale acestora


	Nemodificat 
	

	2
	CAPITOLUL I

Dispoziţii generale


	Nemodificat 
	

	3
	Art.1. - Prevederile prezentei legi reglementează condiţiile în care se realizează protecţia drepturilor de care beneficiază salariaţii, prevăzute în contractele individuale de muncă şi contractul colectiv de muncă aplicabil, în cazul transferului întreprinderii, al unităţii sau al unor părţi ale acestora către un alt angajator, ca rezultat al unei cesiuni sau fuziuni, potrivit legii.

	Nemodificat 
	

	
	
	
	

	
	
	
	

	
	
	
	

	
	
	
	

	0
	1
	2
	3

	4
	Art.2. - Prevederile prezentei legi se aplică transferului de întreprinderi, unităţi sau părţi ale acestora situate pe teritoriul României, indiferent de natura capitalului social.

	Nemodificat 
	

	5
	Art.3. - Prevederile prezentei legi nu se aplică personalului navigant din marina comercială.


	Nemodificat 
	

	6
	Art.4. - În sensul prevederilor prezentei legi, termenii şi expresiile de mai jos au următoarele semnificaţii:

a) cedent - persoana care îşi pierde calitatea de angajator faţă de salariaţii intreprinderii, al unităţii sau al unor părţi ale acestora, transferate în condiţiile prevăzute la art.1; 

b) cesionar - persoana care dobândeşte calitatea de angajator faţă de salariaţii întreprinderii, ai unităţii sau ai unor părţi ale acestora, transferate în condiţiile prevăzute la art.1; 

c) salariat - persoana încadrată în muncă în baza unui contract individual de muncă;

d) transfer - trecerea din proprietatea cedentului în proprietatea cesionarului a unei întreprinderi, unităţi sau al unor părţi ale acestora, având ca scop continuarea activităţii principale sau secundare, indiferent dacă se urmăreşte sau nu obţinerea unui profit;


	Nemodificat 
	

	
	
	
	

	
	
	
	

	
	e) reprezentanţii salariaţilor – reprezentanţii organizaţiilor sindicale sau, în cazul în care nu există sindicat, persoanele alese şi mandatate să reprezinte salariaţii, potrivit legii.

	
	

	7
	CAPITOLUL II

Drepturile salariaţilor


	Nemodificat 
	

	8
	Art.5. - (1) Drepturile si obligaţiile cedentului care decurg din contractele individuale de muncă sau contractul colectiv de muncă aplicabil, existente la data transferului, vor fi transferate integral cesionarului.
(2) Prevederile alin.(1) nu se aplică în cazul în care cedentul este subiectul  procedurii de reorganizare judiciară sau faliment, potrivit legii.

	Se propune reformularea textului alin.(1) al art.5 după cum urmează:
„Art.5. - (1) Drepturile si obligaţiile cedentului care decurg din contractele individuale de muncă şi contractul colectiv de muncă aplicabil, existente la data transferului, vor fi transferate integral cesionarului.”

Autor: deputat Viorel Racoceanu
Nemodificat 
	Pentru claritatea textului.

	9
	Art.6. – (1) Anterior datei transferului, cedentul are obligaţia notificării cesionarului cu privire la toate drepturile şi obligaţiile care urmează a fi transferate  acestuia.

(2) Nerespectarea obligaţiei de notificare prevăzută la alin.(1), nu va afecta transferul acestor drepturi sau obligaţii către cesionar şi nici drepturile salariaţilor.
	Nemodificat 
	

	10
	Art.7. - (1) Transferul întreprinderii, al unităţii sau al unor părţi ale acestora nu poate constitui motiv de concediere individuală sau colectivă a salariaţilor de către cedent ori de către cesionar.
(2) Prevederile alin.(1) nu se aplică în cazul concedierii determinate de desfiinţarea locurilor de muncă ocupate de salariaţi ca urmare a dificultăţilor economice, a transformărilor tehnologice sau a reorganizării activităţii.

	Se propune reformularea textului art.7 după cum urmează:
„Art.7. - Transferul întreprinderii, al unităţii sau al unor părţi ale acestora nu poate constitui motiv de concediere individuală sau colectivă a salariaţilor de către cedent ori de către cesionar.”

Autor: deputat Iuliu Nosa

eliminat
	Această prevedere există în Legea nr.53/2003 - Codul muncii (art.65).

	11
	Art.8. – În cazul în care transferul implică o modificare substanţială a condiţiilor de muncă, în detrimentul salariatului, angajatorul este responsabil pentru încetarea contractului individual de muncă.


	Nemodificat 
	

	
	
	
	

	
	
	
	

	0

	3

	12
	Art.9. - (1) Cesionarul are obligaţia respectării prevederilor contractului colectiv de muncă aplicabil la data transferului, până la data rezilierii sau expirării acestuia.

(2) Prin acord între cesionar şi reprezentanţii salariaţilor, clauzele contractului colectiv de muncă valabil în momentul efectuării transferului pot fi renegociate, dar nu mai devreme de un an de la data transferului.

(3) În situaţia în care în urma transferului, întreprinderea, unitatea sau părţi ale acestora nu îşi păstrează autonomia iar contractul colectiv de muncă aplicabil la nivelul cesionarului este mai favorabil, salariaţilor transferaţi li se va aplica contractul colectiv de muncă mai favorabil.


	Nemodificat 
	

	13
	Art.10. - (1) În situaţia în care în urma transferului, întreprinderea, unitatea sau părţi ale acestora îşi păstrează autonomia, reprezentanţii salariaţilor afectaţi de transfer îşi menţin statutul, atribuţiile şi funcţia, dacă sunt îndeplinite condiţiile de reprezentare, potrivit legii. În situaţia neîndeplinirii condiţiilor legale de reprezentare, salariaţii transferaţi îşi aleg reprezentanţii, conform legii.

(2) Dacă în urma transferului, întreprinderea, unitatea sau părţi ale acestora nu îşi păstrează autonomia, salariaţii transferaţi vor fi reprezentaţi
	Nemodificat 

Se propune reformularea alin.(2) al art.10 după cum urmează:

„(2) Dacă în urma transferului, întreprinderea, unitatea sau părţi ale acestora nu îşi păstrează
	

	
	
	
	

	
	
	
	

	
	de către reprezentanţii salariaţilor din întreprinderea cesionarului, până la constituirea sau investirea unor noi reprezentanţi, în condiţiile legii.
(3) Dacă mandatul reprezentanţilor salariaţilor afectaţi de transfer încetează ca urmare  a transferului, aceştia vor beneficia în continuare de  măsurile de protecţie prevăzute de lege.


	autonomia, salariaţii transferaţi vor fi reprezentaţi, cu acordul lor expres, de către reprezentanţii salariaţilor din întreprinderea cesionarului, până la constituirea sau investirea unor noi reprezentanţi, în condiţiile legii.”

Autori: deputaţi Ion Stoica şi Stelian Duţu
Nemodificat 
	Pentru a se preciza necesitatea consimţământului salariaţilor transferaţi.

	14
	Art.11. - În cazul în care cedentul sau cesionarul preconizează măsuri în privinţa salariaţilor proprii, se vor consulta cu reprezentanţii salariaţilor, în scopul ajungerii la un acord, cu cel puţin 30 de zile înainte de data transferului.

	Nemodificat 
	

	15
	Art.12. – (1) Cedentul şi cesionarul vor informa în scris reprezentanţii salariaţilor proprii sau, în cazul în care aceştia nu sunt constituiţi sau desemnaţi, pe salariaţii proprii,  cu cel puţin 30 de zile înainte de data transferului, cu privire la:

a) data transferului sau data propusă pentru transfer;

b) motivele transferului;

c) consecinţele juridice, economice şi sociale ale transferului pentru salariaţi;

d) măsurile preconizate cu privire la salariaţi;
	Nemodificat 
	

	
	
	
	

	
	
	
	

	
	
	
	

	
	e) condiţiile de muncă şi de încadrare în muncă.

(2) Obligaţia de informare prevăzută la alin.(1), se va aplica indiferent dacă deciziile rezultate din transfer sunt luate de către cesionar sau de către o întreprindere care exercită controlul asupra acestuia.


	
	

	16
	CAPITOLUL III

Dispoziţii finale


	Nemodificat 
	

	17
	Art.13. - (1) Nerespectarea de către cedent sau cesionar a obligaţiilor prevăzute în prezenta lege, constituie contravenţie şi se sancţionează cu amendă de la 1500 lei RON la 3000 lei RON.

(2) Constatarea contravenţiilor şi aplicarea amenzii se face de către inspectorii de muncă.


	Nemodificat 
	

	18
	Art.14. – Prevederile art.14 se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Se propune reformularea textului art.14 după cum urmează:

„Art.14. – Prevederile art.13 se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.”

Autor: deputat  Stelian Duţu

	Pentru corectarea unei erori.

	19
	Art.15. - În cazul nerespectării de către cesionar sau de către cedent a obligaţiilor prevăzute în prezenta lege, salariaţii sau reprezentanţii salariaţilor afectaţi de transfer se pot adresa instanţei judecătoreşti competente pentru soluţionarea conflictelor individuale sau colective de muncă, conform legii.


	Nemodificat 
	

	20
	Art.16. – Prezenta lege intră în vigoare la data aderării României la Uniunea Europeană.


	Nemodificat 
	

	21
	Art.17. – La data intrării în vigoare a prezentei legi, se abrogă Ordonanţa Guvernului nr.48/1997 privind stabilirea unor măsuri de protecţie socială a salariaţilor în cazul transferului dreptului de proprietate asupra acţiunilor sau părţilor sociale ale societăţilor comerciale, publicată în Monitorul Oficial al României, Partea I, nr.224 din 30 august 1997, aprobată cu modificări prin Legea nr.51/1998.


	Nemodificat 

	3

	22
	Prezenta lege transpune Directiva Consiliului 2001/23/CE privind apropierea legislaţiei statelor membre referitoare la menţinerea drepturilor lucrătorilor în cazul transferului de întreprinderi, unităţi sau părţi de întreprinderi sau unităţi, publicată în Jurnalul Oficial al Comunităţilor Europene (JOCE) L 82 din data de 22.03.2001.


	
	



Comisia a propus aprobarea proiectului în forma prezentată în raport, cu unanimitate de voturi.
PREŞEDINTE,





SECRETAR,


Stelian DUŢU





Rovana PLUMB

Întocmit, 

Expert Elena MESAROŞ

